สวัสดีค้า คือมีเรามีเพศสัมพันธ์กับแฟนวันที่22/09/61แต่ใส่ถุงทั้งสองครั้ง แตกนอก1ครั้ง ครั้งที่สองไม่แตกแต่มีความกังวลว่าจะท้องจึงไปซื้อยาคุมฉุกเฉินมากินจนครบสองเม็ดแล้วตอนนี้ แต่กำหนดประจำเดือนมาวันที่27/09/61 อยากทราบว่าจะท้องมั้ย ถ้าหลังจากวันที่ถึงกำหนดประจำเดือนแล้วแต่ประจำเดือนไม่มาคือท้องมั้ยคะ
สวัสดีค่ะ รุ้ง,การมีเพศสัมพันธ์โดยการใช้ถุงยางอนามัยนั้น จะมีโอกาสตั้งครรภ์ได้ประมาณ 2%-18% แต่หากการมีเพสสัมพันธ์ในครั้งแรก ได้ใช้การหลั่งนอกร่วมด้วย โอกาสในการตั้งครรภ์ก็จะน้อยลง ส่วนการมีเพศสัมพันธ์ในครั้งที่ 2 หากไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็จะไม่มีส่วนการทานยาคุมฉุกเฉิน หากได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%การทานยาคุมฉุกเฉินนั้นอาจทำให้ประจำเดือนมาช้ากว่าปกติได้ ดังนั้นหากวันที่ 27 ก.ย. ประจำเดือนยังไม่มา ไม่ได้หมายความว่าจะต้องเกิดการตั้งครรภ์ขึ้น โดยอาจเกิดจากผลของยาคุมฉุกเฉินที่ทำให้ประจำเดือนมาช้าได้ หรือเกิดจากสาเหตุอื่นๆ ก็ได้ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด เป็นต้นการจะทราบว่าจะตั้งครรภ์หรือไม่นั้น ต้องรออย่างน้อย 2 สัปดาห์หลังจากที่มีเพศสัมพันธ์ไปแล้ว คือประมาณวันที่ 6 ต.ค. หากประจำเดือนยังไม่มา จึงจะสามารถตรวจหาการตั้งครรภ์ได้ค่ะ